אלף כוכבים

אלף כוכבים הוא סינגל שהוקלט על ידי הזמר והזמרת הישראלים איל גולן ועדן בן זקן. השיר יצא לאור ב-29 במאי 2022 על ידי חברות התקליטים ליאם הפקות, שרית הפקות והליקון ארומה מיוזיק, ונכלל בתוך אלבום האולפן השישי של בן זקן עם או בלי לאהוב שיצא במאי 2022 וגם באלבומו של גולן 2023 שיצא במרץ 2023.

"אלף כוכבים" נכתב על ידי בן זקן, ביחד עם סתיו בגר, איתי שמעוני ורון ביטון. הוא הגיע למקום השלישי במדיה פורסט.

רקע וכתיבה 
לאחר שנחשף כי גולן ובן זקן מתכוונים להקליט שיר יחד, נודע כי שמו הוא "אלף כוכבים"; הוא נכתב והולחן על ידי רון ביטון, סתיו בגר, איתי שמעוני ובן זקן והופק על ידי בגר בלבד. כשיצא, זכה לתשומת לב והקליפ שלו תואר במעריב ככזה הכולל "אווירת קיץ וחופש". על אף שיצא לבסוף, תוכנן השיר להיגנז ולא לצאת לאור.

ביקורת 
לאחר יציאתו של השיר, הופנו כלפיו מספר ביקורות. באת נכתב: "הפעלתי את 'רדאר הפמיניסטית' שלי כשהקשבתי ל"אלף כוכבים", אבל לא מצאתי בו טקסטים שגרמו לי לעקם את האף. מדובר בשיר אהבה גנרי עם ביט מוצלח וקליפ שמציג את התהילה של השניים וציפיית הקהל לשיתוף פעולה ביניהם. אבל אם יורשה לי לפנות מעל במה זו לעדן בן זקן: באמת?".

יוסי חרסונסקי העניק לו שלושה כוכבי זהב וכתב: "לעצם העניין: הדואט הזה הוא חלק ממגמת האינסטנט שמאפיינת את שירי האוטוסטרדה המצויים. להיט דאנס אלקטרו חפלאי חלול שמתהדר בקולות ליגת על. הוא יגיע להיכלים, למועדונים, לאצטדיונים. יעשה את העבודה. מבחינת הנפשות המזמרות – זה-מה-חשוב. תרצו או לא, השיר הזה יעשה".

מיקומי שיא

היסטוריית יציאות לאור

קישורים חיצוניים

הערות שוליים 

שירי 2022
סינגלים מ-2022
שירי איל גולן
שירי עדן בן זקן
שירים בעברית
שירים שנכתבו על ידי עדן בן זקן
שירים שנכתבו על ידי רון ביטון
שירים שנכתבו על ידי סתיו בגר
שירים שהופקו על ידי סתיו בגר
שירים על אושר
סינגלים בהוצאת הליקון ארומה מיוזיק
דואטים